ส่องตลาด…ภาคบ่าย – บล.ฟิลลิป (ประเทศไทย)
ส่องตลาด...ภาคบ่าย - บล.ฟิลลิป (ประเทศไทย)
18 พ.ค. 2559

การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: รอรายงานการประชุมเฟด
– มองตลาดไปไหนได้ไม่ไกลมาก เน้นรอซื้อเมื่ออ่อนตัวมองแนวรับของรอบที่ 1,385 จุด แนวต้านที่ 1,410 จุด
– คืนนี้ทางเฟดจะเปิดเผยบันทึกการประชุมเฟดรอบเดือนเม.ย. ซึ่งในบันทึกการประชุมน่าจะยังมีการกล่าวไปในเชิงผ่อนคลายนโยบายการเงินต่อ อาจช่วยผ่อนคลายความกังวลการปรับขึ้นดอกเบี้ยออกไปได้บ้าง แต่ทั้งนี้ในช่วงครึ่งปีหลังทางฝ่ายยังคาดว่าน่าจะมีการปรับขึ้นดอกเบี้ยของเฟดอีกครั้ง อย่างเร็วน่าจะเป็นช่วง ก.ย.
– มองตลาดหุ้นขึ้นต่อลำบาก หลังราคาน้ำมันปรับขึ้นมาค่อนข้างมากในระยะที่ผ่านมาไม่น่าผลักกลุ่มพลังงานไปได้ไกลกว่านี้เท่าไหร่นัก กลุ่มสื่อสารรับข่าวการประมูล 4G ไปบางส่วนแล้วเช่นกัน ขณะที่กลุ่มธนาคารมีแรงกดดันจากประเด็นค่าธรรมเนียมและเรื่องหนี้เสียที่อาจสูงขึ้นโดยเฉพาะจากการปล่อยกู้ในกลุ่มทีวีดิจิตอล
– กลยุทธ์พอร์ตระยะสั้น: คงสถานะ AOT, LH และตั้งซื้อ BBL ต่อที่ 152 บาท และ LOXLEY ที่ 2.42 บาท ขณะที่ทำกำไร MAJOR ไปเช้านี้ได้กำไรราว 9%
แนวโน้มตลาดหุ้นไทยภาคบ่ายในเชิงเทคนิค
ดัชนี 1,406.48 เปลี่ยนแปลง -0.09 จุด มูลค่าการซื้อขาย 19,683 ลบ.
กราฟ 60 นาทีทรงตัวอิงทางขึ้นโดยมี EMA-25 ทำหน้าที่เป็นแนวรับ แต่แนวโน้มจากเครื่องมือยังไม่แข็งแรง คาดยังคงแกว่งตัวผันผวนอยู่ในกรอบนี้ต่อไป โดยมีแนวรับ 1,400 จุด แนวต้าน 1,410-1,415 จุด
หุ้น/ราคา – ความเห็น
DELTA/64.00 น่าลุ้นรีบาวด์ตาม Bullish Divergence จาก RSI และ สัญญาณซื้อจาก Modified Stochastic “เก็งกำไร” แนวรับ 63.00 แนวต้าน 67.00-68.00 Cut loss 62.00 บ.
UNIQ/16.70 วกตัวกลับขึ้นมาทั้งราคาหุ้นและ Modi. Sto. ที่ยัง Oversold คาดจะรีบาวด์ทดสอบ EMA-25 วัน “เก็งกำไร” แนวรับ 16.50 แนวต้าน 17.20 Cut loss 16.30 บ.
TU/22.00 ราคาดิ่งตัวลง ขณะที่เครื่องมือเริ่มทยอยกันให้สัญญาณลบ พร้อมแรงขายที่ออกมา คาดได้เวลาพักตัว “Short Sell” แนวรับ 21.60 แนวต้าน (Short @) 22.20 Cut loss 22.40 บ.